Euroopan parlamentin päätöslauselma 5. toukokuuta 2010, joka sisältää huomautukset, jotka ovat erottamaton osa päätöstä vastuuvapauden myöntämisestä tautien ehkäisyn ja valvonnan eurooppalaisen keskuksen talousarvion toteuttamisesta varainhoitovuonna 2008



Virallinen lehti nro L 252 , 25/09/2010 s. 142 - 144



Euroopan parlamentin päätöslauselma 5. toukokuuta 2010, joka sisältää huomautukset, jotka ovat erottamaton osa päätöstä vastuuvapauden myöntämisestä tautien ehkäisyn ja valvonnan eurooppalaisen keskuksen talousarvion toteuttamisesta varainhoitovuonna 2008 EUROOPAN PARLAMENTTI, joka ottaa huomioon tautien ehkäisyn ja valvonnan eurooppalaisen keskuksen lopullisen tilinpäätöksen varainhoitovuodelta 2008, ottaa huomioon tilintarkastustuomioistuimen kertomuksen tautien ehkäisyn ja valvonnan eurooppalaisen keskuksen tilinpäätöksestä varainhoitovuodelta 2008 sekä keskuksen vastaukset [1], ottaa huomioon neuvoston 16. helmikuuta 2010 antaman suosituksen (5827/2010 – C7-0061/2010), ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan, ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 [2] ja erityisesti sen 185 artiklan, ottaa huomioon tautien ehkäisyn ja valvonnan eurooppalaisen keskuksen perustamisesta 21. huhtikuuta 2004 annetun Euroopan parlamentin ja neuvoston asetuksen (EY) N:o 851/2004 [3] ja erityisesti sen 23 artiklan, ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 [4] ja erityisesti sen 94 artiklan, ottaa huomioon työjärjestyksen 77 artiklan ja liitteen VI, ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A7-0104/2010), A. ottaa huomioon, että tilintarkastustuomioistuin on saanut riittävän varmuuden siitä, että varainhoitovuoden 2008 tilit ovat luotettavat ja tilien perustana olevat toimet ovat lailliset ja asianmukaiset, B. ottaa huomioon, että parlamentti myönsi 23. huhtikuuta 2009 tautien ehkäisyn ja valvonnan eurooppalaisen keskuksen johtajalle vastuuvapauden viraston talousarvion toteuttamisesta varainhoitovuonna 2007 [5] ja vastuuvapauspäätökseen liitetyssä päätöslauselmassa se muun muassa: - pani merkille, että keskuksen talousarvio kasvoi 17100000 eurosta (2006) 28900000 euroon (2007); - pani merkille, että vuonna 2006 siirtojen osuus oli lähes 45 prosenttia ja että vuonna 2007 ei ollut tapahtunut merkittävää edistymistä, vaan tuolloin niiden osuus oli lähes 43 prosenttia, mikä osoitti, että keskuksella oli vaikeuksia toteuttaa talousarviotaan; - pani merkille tilintarkastustuomioistuimen huomautuksen, jonka mukaan talousarvioon tehtyjen muutosten määrä oli paljastanut heikkouksia talousarvion toteutuksen seurannassa; 1. on tyytyväinen keskuksen menestyksekkääseen viidenteen toimintavuoteen; panee merkille, että keskuksen talousarvio on kasvanut 17100000 eurosta (2006) 28900000 euroon (2007) ja 40700000 euroon (2008); Toiminta 2. toteaakin, että keskus vakiinnutti kansanterveyttä koskevat toimintonsa, paransi tautikohtaisten ohjelmiensa valmiuksia, kehitti kumppanuuksia edelleen ja paransi hallintorakenteitaan; 3. kehottaa keskusta esittämään tilintarkastustuomioistuimen seuraavaan kertomukseen liitettävässä taulukossa vertailun vastuuvapausmenettelyn kohteena olevan vuoden tuloksista ja edellisen varainhoitovuoden tuloksista, jotta vastuuvapauden myöntävällä viranomaisella on mahdollisuus arvioida paremmin keskuksen toimintaa eri vuosina; Määrärahojen siirto varainhoitovuodelta toiselle 4. panee merkille tilintarkastustuomioistuimen havainnon, että noin 16200000 euroa (eli 40 prosenttia keskuksen kokonaistalousarviosta) oli siirrettävä seuraavalle varainhoitovuodelle; on tästä syystä huolissaan, koska tilanne on vastoin vuotuisuusperiaatetta ja osoittaa, että keskuksen talousarvion toteuttamisen suunnittelussa ja seurannassa ilmenee heikkouksia; 5. toteaa, että keskuksen tileille kirjattiin varainhoitovuonna 2008 korkotuloja 313000 euroa ja että komissiolle oli varainhoitoasetuksen mukaisesti palautettava 307000 euroa; päättelee vuositilinpäätöksestä ja korkojen määrästä, että keskuksella on jatkuvasti käytettävissään hyvin suuret käteisvarat; toteaa, että 31. joulukuuta 2008 keskuksen käteisvarat olivat 16705090,95 euroa; kehottaa komissiota tutkimaan, miten voitaisiin varmistaa asetuksen (EY, Euratom) N:o 2343/2002 15 artiklan 5 kohdan mukaisen tarveperusteisen kassanhallinnan täysimääräinen soveltaminen ja mitä muutoksia olisi tehtävä keskuksen käteisvarojen pitämiseksi pysyvästi mahdollisimman vähäisinä; 6. panee merkille keskuksen pyrkimykset saattaa päätökseen vuonna 2008 käynnistetyt hankinta- ja sopimustoimet vuoden 2009 alkupuolella vähentääkseen siirrettäviä määrärahoja; Keskuksen toimipaikka 7. ilmaisee huolensa siitä, että keskuksen ja Ruotsin valtion välillä ei ollut vielä 31. joulukuuta 2008 mennessä tehty toimipaikkasopimusta, ja etenkin siitä, että moni avoinna oleva seikka vaati vielä lisää neuvotteluja; korostaa, että vastuuvapauden myöntävä viranomainen pani jo vuoden 2007 vastuuvapausmenettelyssä huolestuneena merkille tilintarkastustuomioistuimen huomautuksen, että keskus oli käyttänyt 500000 euroa korjaustöihin rakennuksissa, jotka se on vuokrannut toimitiloikseen, ja että vuoden 2006 tapaan kyseisistä töistä oli tehty keskuksen ja rakennusten omistajan välillä suora sopimus, jossa ei täsmennetty töiden luonnetta, aikatauluja eikä maksuehtoja; pitää kuitenkin myönteisenä henkilötunnuksia koskevan tilapäisen sopimuksen tekemistä maaliskuussa 2009 ja tukee keskuksen toimia löytää asiaan lopulliset ratkaisut Ruotsin hallituksen kanssa; 8. muistuttaa erillisvirastoja käsittelevälle toimielinten väliselle työryhmälle, että sen on syytä käsitellä tätä kysymystä yleisellä tasolla keskusteluissaan; Henkilöstö 9. korostaa, että rekrytointimenettelyjen suunnittelussa on edelleen puutteita; pitää erityisen huolestuttavana, että vuoden 2008 lopussa ainoastaan 101 yhteensä 130 hyväksytystä toimesta oli täytetty; 10. panee merkille toimet, joilla pyritään panemaan täytäntöön vuoden 2008 hyväksytty henkilöstötaulukko, jossa oli 130 tointa; pitää myönteisenä 54 uuden henkilön rekrytointia (väliaikaisia toimihenkilöitä, sopimussuhteisia toimihenkilöitä ja kansallisia asiantuntijoita), koska sen ansiosta vuoden 2008 lopussa 101 tointa oli täytetty, mikä auttaa varmistamaan, että virasto on toimintakykyinen ja kykenee suorittamaan sille annetut tehtävät; pitää valitettavana, että 16 rekrytointimenettelystä jouduttiin ilmoittamaan uudelleen; tukee keskuksen toimia tilanteen parantamiseksi; pitää myönteisenä sitä, että keskus tarkistaa sisäistä organisaatiotaan; Sisäinen tarkastus 11. pitää valitettavana, että keskus ei ole vieläkään kaikilta osin täyttänyt velvollisuuttaan toimittaa vastuuvapauden myöntävälle viranomaiselle johtajansa laatima kertomus, jossa on yhteenveto sisäisen tarkastajan varainhoidon puiteasetuksen 72 artiklan 5 kohdan mukaisesti tekemien sisäisten tarkastusten määrästä; myöntää kuitenkin, että keskus antoi joitakin tietoja kuudesta vielä toteuttamatta olevasta suosituksesta, joita komission sisäisen tarkastuksen yksikkö pitää "erittäin tärkeinä"; panee merkille, että ne vaikuttavat hallinnoinnin laatuun (tieteellisiin lausuntoihin, terveysalan tiedottamiseen ja kiireellistä riskien/uhkien arviointia koskevan nykyisen menettelyn tehostamiseen), joihinkin sisäisen valvonnan standardeihin liittyviin seurantatoimiin (kuten varainhoitoprosessien käyttöönottoon) sekä muiden sisäisen valvonnan standardien täytäntöönpanoon (kuten heikkouksien tunnistamiseen ja vuotuisen toimintakertomuksen jäsentelyyn); 12. viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta EU:n erillisvirastojen toiminnasta, varainhoidosta ja sen valvonnasta 5. toukokuuta 2010 antamaansa päätöslauselmaan [6]. [1] EUVL C 304, 15.12.2009, s. 112. [2] EYVL L 248, 16.9.2002, s. 1. [3] EUVL L 142, 30.4.2004, s. 1. [4] EYVL L 357, 31.12.2002, s. 72. [5] EUVL L 255, 26.9.2009, s. 133. [6] Hyväksytyt tekstit, P7_TA(2010)0139. Ks. tämän virallisen lehden sivu 241. --------------------------------------------------